CELEX: 62007TN0484
Language: et
Date: 2007-12-22 00:00:00
Title: Kohtuasi T-484/07: 22. detsembril 2007 esitatud hagi — Rumeenia versus Euroopa Ühenduste Komisjon

23.2.2008   
            
            
               ET
            
            
               Euroopa Liidu Teataja
            
            
               C 51/57
            
         22. detsembril 2007 esitatud hagi — Rumeenia versus Euroopa Ühenduste Komisjon
   (Kohtuasi T-484/07)
   (2008/C 51/103)
   Kohtumenetluse keel: rumeenia
   Pooled
   
      Hageja: Rumeenia (esindaja(d): teenistuja Aurel Ciobanu-Dordea ja nõustajad Emilia Gane, Dumitra Mereuță)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 26. oktoobri 2007. aasta otsus (C(2007) 5253 lõplik), mis puudutab kasvuhoonegaaside lubatud heitekoguste riikliku jaotuskava aastateks 2008–2012, millest Rumeenia on Euroopa Parlamenti ja nõukogu vastavalt direktiivile 2003/87/EÜ teavitanud;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Vaidlustatud otsuses lükkas komisjon osaliselt tagasi kasvuhoonegaaside lubatud heitekoguste riikliku jaotuskava aastateks 2008–2012, millest Rumeenia teatas vastavalt direktiivile 2003/87/EÜ (1), vähendades ühes aastas kõigi ühenduse süsteemi alusel eraldatavate heitmelubade alusel emiteeritavat CO2 mahtu CO2 19,754248 miljoni tonni võrra, tuvastades, et saastekvootidega hõlmatud keskmine üldkogus aastas, mida lubatakse eraldada, ei tohi ületada 75,944352 tonni.
   Hageja väidab oma nõudes, et:
   
               —
            
            
               komisjon on rikkunud direktiivi 2003/87/EÜ artikli 9 lõiget 1 ja lõiget 3 ning artikli 11 lõiget 2, kuna ta on Rumeenia poolt eraldatavate saastekvootide üldkoguse hagejale siduvalt tuvastanud oma meetodi alusel, mis on aga Rumeenia pädevuses;
            
         
               —
            
            
               komisjon on eraldatavate saastekvootide üldkoguse kindlaksmääramiseks kohaldanud meetodit, millel puudub igasugune läbipaistvus, rikkudes seega direktiivi 2003/87/EÜ artikli 9 lõiget 1, aga ka sama direktiivi artikli 9 lõiget 3;
            
         
               —
            
            
               kohaldades oma süsteemi on komisjon rikkunud mittediskrimineerimise põhimõtet;
            
         
               —
            
            
               komisjon on rikkunud direktiivi 2003/87/EÜ artikli 9 lõiget 3 ja EÜ artiklit 253, kuna ta ei ole otsust (C(2007) 5253 lõplik) piisavalt põhjendanud.
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT 2003, L 275, lk 32, ELT eriväljaanne 15/07).